Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Rhif 4\) (Cymru) 2020 yn gosod cyfres o gyfyngiadau ar ymgynnull, symud gan bobl ac ar y ffordd y caiff busnesau eu gweithredu. Eu bwriad yw diogelu pobl rhag lledaeniad coronafeirws syndrom anadlol acíwt difrifol 2 (SARS\-CoV\-2\).


Roedd yn ofynnol i Weinidogion Cymru adolygu’r cyfyngiadau erbyn 19 Tachwedd.  Rhaid eu hadolygu bob pythefnos wedyn, hyd at 17 Rhagfyr. Ar ôl hynny, rhaid eu hadolygu bob tair wythnos, yn ôl y drefn cyn y cyfnod atal byr.


Rwyf bob amser wedi bod yn glir na fyddwn yn gweld effaith lawn mesurau’r cyfnod atal byr tan ychydig wythnosau ar ôl iddynt ddod i ben ar 9 Tachwedd. Er bod arwyddion calonogol bod yr ymyrraeth fer, sydyn wedi torri cadwyni trosglwyddo, gan arwain at ostyngiad yn nifer yr achosion positif, mae’r sefyllfa yng Nghymru yn parhau i fod yn ddifrifol iawn. Yr wythnos diwethaf, yn anffodus gwnaethom basio’r garreg filltir drist o 3,000 o farwolaethau yng Nghymru sy’n ymwneud â COVID\-19\.


Rwyf, felly, yn credu ei bod yn rhy gynnar i lacio unrhyw un o’r cyfyngiadau hyn. Mae hyn yn cyd\-fynd â’r dull gofalus a graddol o weithredu yr ydym bob amser wedi’i gymryd.


Nod y pecyn oedd ceisio sicrhau’r cydbwysedd cywir rhwng diogelu iechyd y bobl a chynnig cymaint o ryddid â phosibl.  Ar y cyfan, mae’r rheoliadau wedi’u cynllunio i fod yn glir, yn sefydlog ac yn hawdd eu deall. Am y rheswm hwn, rwy’n awyddus i osgoi gwneud newidiadau sylweddol. Yn y bôn, mae ein dull gweithredu yn dibynnu ar bob un ohonom i gymryd rhagofalon a chyfyngu ein cysylltiadau ag eraill. 


Rwy’n ymwybodol iawn o’r heriau a’r trallod y mae llawer o bobl yng Nghymru yn parhau i’w hwynebu o ganlyniad i’r cyfyngiadau, yn enwedig o ran cwrdd â theulu ac anwyliaid.


Wrth inni nesáu at gyfnod gwyliau mis Rhagfyr, bydd teuluoedd ac anwyliaid, yn naturiol, yn dymuno treulio amser gyda’i gilydd. Mae Llywodraeth Cymru yn cydweithio â gweinyddiaethau eraill y Deyrnas Unedig ar ddull ar y cyd o gynllunio ar gyfer cyfnod gwyliau’r gaeaf, gan ystyried beth allai fod yn bosibl ar draws y pedair gwlad yn ystod y cyfnod pwysig hwn o’r flwyddyn.


Rwy’n ddiolchgar o hyd i’r bobl am eu hymdrechion parhaus i Ddiogelu Cymru. 







Translation:


 
The Health Protection (Coronavirus Restrictions) (No. 4\) (Wales) Regulations 2020 place a series of restrictions on gatherings, the movement of people, and the operation of businesses. They are designed to protect people from the spread of severe acute respiratory syndrome coronavirus 2 (SARS\-CoV\-2\).                                                          


Welsh Ministers were required to review the restrictions by 19 November.  They must then be reviewed every two weeks up to 17 December, after which they must be reviewed every three weeks, as prior to the firebreak.


I have always been clear, we will not see the full impact of the firebreak measures until a few weeks after they ended on 9 November.  Whilst there are encouraging signs the short, sharp intervention has broken chains of transmission, leading to falling numbers of positive cases, the situation in Wales remains very serious.  Last week we sadly passed the sombre milestone of 3,000 deaths in Wales involving COVID19\.


I therefore consider it is too early to ease any of the restrictions. This is in keeping with the careful and gradual approach we have always taken.


The package was designed to strike the right balance between protecting people’s health and providing as much freedom as possible.  Overall, the regulations are designed to be clear, stable and simple to understand. For this reason I am seeking to avoid making substantial changes. Fundamentally our approach relies on all of us taking precautions and limiting our interactions with others. 


I am very aware of the challenges and distress many people in Wales continue to experience as a result of the restrictions, particularly about meeting family and loved ones.


As we approach the December holiday period, families and loved ones will naturally wish to be together.  The Welsh Government is engaging with other UK administrations on a joined up approach to planning for the winter holiday period, considering what we might be possible across the four\-nations during this important time of the year.


I remain very grateful to people for their continued efforts to Keep Wales Safe.